**Tehničke specifikacije:**

**Kratki opis**

Aplikacija za pametne telefone podržavat će najmanje 2 operativna sustava te biti dostupna za preuzimanje građanima na najmanje dvije trgovine aplikacijama.

Aplikacija će se sastojati od funkcionalnosti koje su dostupne svim građanima, te pozadinskog djela koji osigurava pristup podacima treće strane odnosno podacima u vlasništvu grada.

Funkcionalnosti će biti dostupne putem jednostavnog i intuitivnog sučelja koje će biti prilagođeno korisnicima.

**Funkcionalnosti**

* Komunikacija sa građanima
	+ *Push notifikacije* za obavijest građanima sa mogućnošću odabira kategorije vijesti.
	+ Provedba anketa koje Grad kreira, a građani mogu ispuniti kroz formu u aplikaciji.
	+ Krizna komunikacija od strane grada prema građanima.

Informacije se povlače sa stranica grada ili ih Grad unosi ručno direktno u aplikaciju.

* Prijava problema u gradu
	+ Prijava problema u postojeći GIS sustav Grada. Osigurati povezivanje sa postojećom web aplikacijom.

Povezivanje sa strane GIS aplikacije osigurat će Grad.

* Tehničke informacije
	+ Uvid u podatke sa meteo stanice smještene u gradu.
	+ Uvid u podatke sa stanice za mjerenje kvalitete zraka.
	+ Info telefon, kontakti, radna vremena ustanova, ambulanti i slično.
	+ Informacije o voznom redu javnog prijevoza.

Pristup podacima osigurat će Grad.

* Kalendar događanja
	+ Prikaz kalendara događanja u Gradu sa kategorijama, npr. sport, kino…

Događanja se povlače sa stranica grada ili Grad unosi ručno direktno u aplikaciju.

* Ponuda aktivnosti
	+ Ponuda aktivnosti koje se nude u gradu za djecu i odrasle, npr. škola trčanja, ritmika za djecu...

Grad unosi ručno direktno u aplikaciju.

* Proračun grada
	+ Grafikoni prihoda i primitaka, te rashoda i izdataka gradskog proračuna za aktualnu godinu te najmanje za prethodnu godinu. Prikaz ostalih podataka relevantnih za gradskih proračun. Mogućnost dohvaćanja gradskog proračuna u PDF obliku koji će osigurati Grad. Ažuriranje podataka nakon svakog rebalansa/donošenja proračuna.
	+ Mogućnost davanja prijedloga za proračun kroz formu za unos u aplikaciji. Omogućiti razne kategorije koje određuje Grad. Omogućiti mogućnosti odgovora na prijedlog.
* Poveznice
* Unutar aplikacije moraju biti vidljive poveznice prema ostalim gradskim aplikacijama npr. aplikacija za javne bicikle ili aplikacija za plaćanje komunalnih usluga
* Ostale funkcionalnosti koje aplikacija mora sadržavati
* Registracija korisnika putem broja mobitela
* Korisnički profil
* Mogućnost promjene jezika

Popis funkcionalnosti nije konačan nego minimalan zahtjev. Aplikacija može sadržavati i dodatne funkcionalnosti koje proizvođač implementira. Također mora biti ostavljena mogućnost proširenja za dodatne funkcionalnosti koje nisu predmet ove nabave.

**Dizajn**

Dizajn aplikacije će biti moderan i atraktivan. Korištenjem svijetlih boja i privlačnih grafičkih elemenata, aplikacija će biti jednostavna za korištenje, a ujedno i vizualno privlačna korisnicima. Dizajn će biti optimiziran za različite veličine zaslona mobilnih uređaja, kako bi se osiguralo da korisnici imaju najbolje iskustvo bez obzira na vrstu uređaja koji koriste.

**Sadržaj**

Sadržaj aplikacije će biti pažljivo odabran kako bi se osiguralo da ne postoji nelicencirani sadržaj. Svi materijali, slike i videozapisi od eventualne treće strane bit će licencirani i legalno dostupni za korištenje.

**Sigurnost**

Sigurnost je jedna od najvažnijih karakteristika svake mobilne aplikacije. Ova aplikacija će koristiti najnovije sigurnosne protokole kako bi se osigurala sigurnost korisničkih podataka. Svi korisnički podaci će biti strogo zaštićeni.

Aplikacija će biti u potpunosti usklađena sa GDPR-om.

M.P. \_\_\_\_\_\_\_\_\_\_\_\_\_\_\_\_\_\_\_